CELEX: C2004/201/46
Language: et
Date: 2004-08-07 00:00:00
Title: Kohtuasi T-207/04: Hagi, mille esitas 4. juunil 2004 Itaalia Vabariik Euroopa Ühenduste Komisjoni vastu

7.8.2004   
            
            
               ET
            
            
               Euroopa Liidu Teataja
            
            
               C 201/23
            
         Hagi, mille esitas 4. juunil 2004 Itaalia Vabariik Euroopa Ühenduste Komisjoni vastu
   (Kohtuasi T-207/04)
   (2004/C 201/46)
   Kohtuasja menetluse keel: itaalia keel
   Euroopa Ühenduste Esimese Astme Kohus on saanud 4. juunil 2004 hagi, mille on esitanud Euroopa Ühenduste Komisjoni vastu Itaalia Vabariik, keda esindab avvocato dello Stato Antonio Cingolo.
   Hageja palub esimese astme kohtul:
   
               —
            
            
               tühistada Euroopa Komisjoni 25. märtsi 2004. aasta märkus nr E2/LP D(2004) 712, mis on saabunud 26. märtsil 2004 ja millega Regionaalpoliitika peadirektoraat edastas otsuse, mille kohaselt ettemaksetega seotud summad (abikavade raames seoses 1. ja 2. eesmärgiga tehtud ettemaksed) tuleb selgelt ära näidata tulevastes maksedeklaratsioonides kooskõlas volinik Barnier' kirjas toodud korraga, samuti kõik vaidlustatud aktiga seotud või selle aluseks olnud õigusaktid;
            
         
               —
            
            
               teise võimalusena ja vajaduse korral tühistada komisjoni 10. märtsi 2004. aasta määrus (EÜ) nr 448/2004, millega muudetakse määrust (EÜ) nr 1685/2000, millega kehtestatakse nõukogu määruse (EÜ) nr 1260/1999 üksikasjalikud rakenduseeskirjad seoses struktuurifondide kaasfinantseeritavate meetmetega seotud kulutuste abikõlblikkusega;
            
         
               —
            
            
               igal juhul tühistada kõik vaidlustatud aktide aluseks olevad õigusaktid;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Itaalia Vabariik vaidlustas Euroopa Ühenduste Esimese Astme Kohtu ees Euroopa Komisjoni 25. märtsi 2004. aasta märkuse nr E2/LP D(2004) 712, mis puudutas abikorra (POP teadusuuringud, tehnoloogiline arendustöö, kõrgharidus) raames tehtud ettemakseid, ning olenevalt olukorrast komisjoni 10. märtsi 2004. aasta määruse (EÜ) nr 448/2004 (1) kulutuste abikõlblikkusest struktuurifondide kasutamise raames.
   25. märtsi 2004. aasta märkust puudutavate nõuete toetuseks esitab hageja:
   
               —
            
            
               vorminõuete rikkumise, kuna puudub igasugune põhjendus ning sobiv õiguslik alus hagi esemeks oleva õigusakti preambulis, samuti ei ole kinni peetud kostja sisemiste menetlusreeglitega kehtestatud õigusaktide vastuvõtmise korrast;
            
         
               —
            
            
               komisjoni määruse (EÜ) nr 438/2001 (2) artikli 9 rikkumine, kuna selles sisalduvatest raamatupidamisnormidest ei ole kinni peetud;
            
         
               —
            
            
               alusmääruse (3) artikli 32 ja komisjoni määruse nr 448/04 rikkumine, kuna need nõuavad ettemaksete tegemiseks vaid sellist tõendit, et “lõplik abisaaja” liikmesriik on sellega seotud summad maksnud investeeringu lõplikule adressaadile;
            
         
               —
            
            
               määruse nr 448/04 rikkumine nii võrdsuse kui ka õiguskindluse põhimõtte osas, samuti vaidlustatud märkuse põhjenduste omavaheliste vastuolude tõttu.
            
         Määruse nr 448/04 osas osundab hageja järgmistele rikkumistele:
   
               —
            
            
               alusmääruses kehtestatud kulutuste abikõlblikkusega seotud sätete rikkumine;
            
         
               —
            
            
               finantsjärelevalvet puudutavate sätete rikkumine (need ei näe ette komisjoni poolt viidatud kohustusi);
            
         
               —
            
            
               proportsionaalsuse põhimõtte rikkumine, kuna komisjon nõuab täiendavaid tõendeid, mida ei ole ette nähtud ning mis ei ole vajalikud;
            
         
               —
            
            
               mitte-tagasiulatuvuse põhimõtte rikkumine, kuna määrus nr 448/04 sisaldab tagasiulatuva jõuga sätteid, mille mõju ulatub enam kui 44 kuu taha enne selle vastuvõtmist; mis on kahtlemata lubamatu seaduste ja määruste andmise üldisi põhimõtteid silmas pidades.
            
         
      (1)  Komisjoni 10. märtsi 2004. aasta määrus (EÜ) nr 448/2004, millega muudetakse määrust (EÜ) nr 1685/2000, millega kehtestatakse nõukogu määruse (EÜ) nr 1260/1999 üksikasjalikud rakenduseeskirjad seoses struktuurifondide kaasfinantseeritavate meetmetega seotud kulutuste abikõlblikkusega, ning tunnistatakse kehtetuks määrus (EÜ) nr 1145/2003 (ELT L 72, 11.03.2004, lk 66).
   
      (2)  Komisjoni 2. märtsi 2001. aasta määrus (EÜ) nr 438/2001, millega kehtestatakse nõukogu määruse (EÜ) nr 1260/1999 üksikasjalikud rakenduseeskirjad juhtimis- ja kontrollisüsteemi kohta seoses struktuurifondidest antava abiga (EÜT L 63, 3. märtsi 2001, lk 21)
   
      (3)  Nõukogu 27. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (EÜT L 161, 26. juuni 1999, lk 1)